Στατσίλο! (τσεχικός πολιτικός συνασπισμός)

Το Στατσίλο! (τσεχ. Stačilo!) ή - όπως μεταφράζεται - Αρκετά!, είναι πολιτικό κίνημα στην Τσεχία, που ιδρύθηκε τον Οκτώβριο 2024. Πρόεδρος του κινήματος εξελέγη τον Μάρτιο 2025 ο ιδρυτής του Ντάνιελ Στέρζικ. Το κόμμα χαρακτηρίζεται από εθνικισμό, σοσιαλιστικές πολιτικές και κοινωνικό συντηρητισμό.

Το κίνημα ουσιαστικά συνεχίζει τη δραστηριότητα της ομώνυμης εκλογικής συμμαχίας, που είχε ως κύριο κόμμα το Κομμουνιστικό Κόμμα Βοημίας και Μοραβίας. 

 Συμμετέχοντες 
Τα κόμματα που συμμετέχουν επί της ουσίας στο κίνημα, είναι τα εξής:

 Κομμουνιστικό Κόμμα Βοημίας και Μοραβίας (σοσιαλιστικές πολιτικές, κομμουνιστική ιδεολογία)
 Σοσιαλδημοκρατία (σοσιαδλημοκρατία)
 Εθνικό Κοινωνικό Κόμμα (εθνικισμός, σοσιαλιστικές πολιτικές)
 Ενωμένοι Δημοκράτες - Ένωση Ανεξάρτητων (συντηρητισμός)
 Μοραβοί (τοπικισμός)
De jure, τα παραπάνω κόμματα είναι αυτόνομα και δεν αποτελούν μέρος κάποιου συνασπισμού, αφού το Στατσίλο! έχει εγγραφεί ως ενιαίο πολιτικό κίνημα. Στις εκλογές του 2025, τα παραπάνω κόμματα επισήμως αναμένεται απλώς να στηρίξουν το Στατσίλο! και να μη συμμετάσχουν τα ίδια, αν και στελέχη των κομμάτων αυτών θα συμμετέχουν στους εκλογικούς καταλόγους του Στατσίλο!.

 Ιστορία 
Στις 10 Οκτωβρίου 2024 εγγράφηκε στο Υπουργείο Εσωτερικών από τον Ντάνιελ Στέρζικ.

Η μορφή του ως κίνημα και όχι ως συνασπισμό, επιλέχθηκε επειδή σύμφωνα με τον νόμο για τις εκλογικές συμμαχίες, τότε θα χρειάζονταν όχι 5%, αλλά μέχρι 11% ψήφων για να εισέλθουν στο Κοινοβούλιο.

Στις 16 Νοεμβρίου 2024 η κεντρική επιτροπή του Κομμουνιστικού Κόμματος αποφάσισε ότι στις επερχόμενες εκλογές για την Κάτω Βουλή δεν θα θέσει δική της υποψηφιότητα, αλλά θα υποστηρίξει τους υποψηφίους της στη λίστα του κινήματος Αρκετά! Η πρόεδρος του Κομμουνστικού Κόμματος και ηγέτιδα του κινήματος Κατερίνα Κονέτσνα δήλωσε ότι πιστεύει σε διψήφιο αποτέλεσμα του σχήματος και ότι σε περίπτωση εκλογής της στην Κάτω Βουλή θα παραιτηθεί από ευρωβουλεύτρια.

Τον Μάρτιο 2025 διεξήχθη μη δημόσια ιδρυτική συνέλευση του κινήματος. Πρόεδρος εξελέγη ο Ντάνιελ Στέρζικ. Η ηγέτιδα της υποψηφιότητας του κινήματος στις εκλογές για το Κοινοβούλιο των Αντιπροσώπων το φθινόπωρο 2025 θα είναι η Κατερίνα Κονέτσνα. Σύμφωνα με πολιτικούς επιστήμονες το κίνημα Στατσίλο! είναι πιθανώς το πιο ριζοσπαστικό σχετικό σχήμα με την μεγαλύτερη εναντίωση προς την κεντροδεξιά κυβέρνηση Πέτρ Φιάλα.

 Ιδεολογία και πρόγραμμα 
Το κίνημα Στατσίλο! στο πρόγραμμά του δηλώνει ως παραδοσιακό αριστερό κίνημα, που παλεύει για κοινωνική δικαιοσύνη, ευημερούσα οικονομία, προσιτή υγεία και παραδοσιακές αξίες όπως εθνική ταυτότητα ή υπερηφάνεια για την πολιτιστική κληρονομιά της Τσεχικής Δημοκρατίας. Το Στατσίλο! περιγράφει τον εαυτό του ως αριστερό και πατριωτικό και τη μόνη πραγματική αντιπολίτευση. Έχει επίσης περιγραφεί ως κομμουνιστικό και εθνικιστικό.

Το κίνημα από την ίδρυσή του προωθεί δημοψήφισμα για αποχώρηση από ΕΕ και ΝΑΤΟ. Επίσης αρνείται στρατιωτική βοήθεια στην Ουκρανία, επιθυμεί τον τερματισμό των κυρώσεων προς την Ρωσία, επικρίνει την Ουκρανία για την απαγόρευση των αριστερών κομμάτων όπως το Κομμουνιστικό Κόμμα της Ουκρανίας, ενώ θεωρεί λογικές τις ρωσικές αξιώσεις για το Ντανιέτσκ, το Λουγκάνσκ και όλες τις ρωσόφωνες περιοχές (λόγω αυτών ορισμένοι δημοσιογράφοι το αποκαλούν και και «φιλο-ρωσικό»). Συνολικά αρνείται συμμετοχή τσεχικών στρατιωτών σε ξένες στρατιωτικές επιχειρήσεις. Όσον αφορά τον πόλεμο στη Γάζα, το κόμμα καταγγέλλει το Κράτος του Ισραήλ ως κατακτητή και περιέγραψε την Τσεχική-Ισραηλινή σύμπραξη ως ντροπιαστική και επαίσχυντη. Ωστόσο, αντιτίθεται επίσης στην υποδοχή Παλαιστίνιων προσφύγων, υποστηρίζοντας ότι «οι ριζοσπαστικοί ισλαμιστές που βρίσκονται στην Παλαιστίνη θα μπορούσαν να μας στοχεύσουν».

Το κίνημα θέλει να θεσπίσει συνθήκες για αξιοπρεπή ζωή ηλικιωμένων, αναπήρων και κοινωνικά μειονεκτούντων πολιτών. Ηλικία συνταξιοδότησης θέλει να συνδέσει σύμφωνα με την μέση ηλικία ζωής και εργαζομένους σε απαιτητικά επαγγέλματα θέλει να επιτρέψει προηγούμενη συνταξιοδότηση. Εγγυάται ελάχιστο μισθό σε επίπεδο τουλάχιστον 60% του μέσου ακαθάριστου μισθού. Περαιτέρω σχεδιάζει να κρατικοποιήσει τα δημόσια μέσα, να εγκρίνει νόμο για καταγραφή ξένων πρακτόρων και μη κερδοσκοπικών οργανώσεων, να ακυρώσει τους εκκλησιαστικούς γάμους ή να δημιουργήσει ελεγκτικό όργανο, που θα εποπτεύει τις εκκλησίες που δραστηριοποιούνται στην Τσεχία.

Οικονομικά το κόμμα περιγράφεται ως σοσιαλιστικό. Απαιτεί υψηλότερους φόρους στις τράπεζες και τις μεγάλες εταιρείες, την πλήρη εθνικοποίηση του ομίλου čez, υψηλότερου ελάχιστου μισθού, καθολική δωρεάν υγεία και κρατική ιδιοκτησία των τσεχικών πόρων - ένα από τα συνθήματα του κόμματος είναι «τσεχικό λίθιο στα τσεχικά χέρια». Δηλώνει ότι ο κύριος στόχος της είναι να επιτύχει μια λειτουργική και αυτάρκη οικονομία, εξασφαλίζοντας την οικονομική κυριαρχία της Τσεχίας, σε αντιπαραβολή με την ευρωπαϊκή ολοκλήρωση, ενώ επιδιώκει εταιρικές σχέσεις με τη Ρωσία και την Κίνα και την πλήρη εθνικοποίηση των υποδομών και των στρατηγικών βιομηχανιών, ιδίως της ενεργειακής βιομηχανίας. Το κίνημα είναι προστατευτικό, αντιτιθέμενο στην εξωτερική ανάθεση και υποστηρίζοντας τον τερματισμό της μεταφοράς των κερδών στο εξωτερικό και της φοροδιαφυγής. Είναι υπέρ της διατήρησης του εθνικού νομίσματος και υποστηρίζει ότι με την υιοθέτηση του ευρώ θα ακριβύνουν τα τσεχικά τρόφιμα.  

Η ιδεολογία του κόμματος προέρχεται από τους κύριους συντελεστές του - τους κομμουνιστές, οι οποίοι μετατοπίζεται ολοένα και περισσότερο προς τις συντηρητικές και εθνικιστικές θέσεις, ιδίως στην κριτική της για την Ευρωπαϊκή Ένωση, τη μετανάστευση και τις πολιτικές ΛΟΑΤΚΙ+ , ειδικά από το 2021. Το Στατσίλο! περιγράφεται ως κοινωνικά συντηρητικό. Είναι κατά της δράσης μη κερδοσκοπικών οργανώσεων στην εκπαίδευση, κατά της ένταξης, και αντίθετα αναδεικνύει εθνική υπερηφάνεια και παραδοσιακή οικογένεια, που σύμφωνα με λόγια ορισμένων εκπροσώπων του κινήματος απειλούνται από προοδευτικές απόψεις, όπως είναι η υποδοχή παράνομων μεταναστών ή υποστήριξη γάμου ομοφυλοφίλων και η ιδεολογία πολλαπλών φύλων. 

  Προγραμματικά το κίνημα μοιράζεται την αντίληψη παραδοσιακών αξιών, την οποία αντλεί από ιστορική εμπειρία.

 Σημειώσεις 

 Παραπομπές 

Κατηγορία:Τσέχικα πολιτικά κόμματα
Κατηγορία:Εθνικιστικά κόμματα στην Τσεχία
Κατηγορία:Σοσιαλιστικά κόμματα στην Τσεχία
Κατηγορία:Κομμουνιστικά κόμματα στην Τσεχία
Κατηγορία:Ευρωσκεπτικιστικά κόμματα